CELEX: 62021CN0745
Language: et
Date: 2021-12-02 00:00:00
Title: Kohtuasi C-745/21: Eelotsusetaotlus, mille on esitanud Rechtbank de Haag, zittingsplaats Zwolle (Madalmaad) 2. detsembril 2021 – L.G. versus Staatssecretaris van Justitie en Veiligheid

28.3.2022   
            
            
               ET
            
            
               Euroopa Liidu Teataja
            
            
               C 138/5
            
         
      Eelotsusetaotlus, mille on esitanud Rechtbank de Haag, zittingsplaats Zwolle (Madalmaad) 2. detsembril 2021 – L.G. versus Staatssecretaris van Justitie en Veiligheid
      (Kohtuasi C-745/21)
      (2022/C 138/06)
      Kohtumenetluse keel: hollandi
      
         Eelotsusetaotluse esitanud kohus
      
      Rechtbank de Haag, zittingsplaats Zwolle
      
         Põhikohtuasja pooled
      
      
         Kaebaja: L.G.
      
         Vastustaja: Staatssecretaris van Justitie en Veiligheid
      
         Eelotsuse küsimused
      
      
                  1.
               
               
                  Kas liidu õigusega on vastuolus, et varjupaigataotluse läbivaatamise eest vastutava liikmesriigi määramisel omandavad riigisiseste õigusnormide kohaselt autonoomse tähtsuse selle lapse parimad huvid, keda varjupaigataotleja taotluse esitamise ajal ootab?
               
            
                  2.
               
               
                  
                              a.
                           
                           
                              Kas Dublini määruse (1) artikli 16 lõikega 1 on vastuolus, et viidatud sätet kohaldatakse olukorras, kus tegemist on taotleja abikaasaga, kes elab taotluse saajaks olevas liikmesriigis seaduslikult?
                           
                        
                              b.
                           
                           
                              Kas juhul, kui vastus on eitav, tõi taotleja rasedus kaasa sõltuvussuhte tema ja tema abikaasa vahel, kelle last ta ootas?
                           
                        
            
                  3.
               
               
                  Kas juhul, kui liidu õigusega ei ole vastuolus, et varjupaigataotluse läbivaatamise eest vastutava liikmesriigi määramisel omandavad riigisiseste õigusnormide kohaselt autonoomse tähtsuse sündimata lapse parimad huvid, saab Dublini määruse artikli 16 lõiget 1 kohaldada sündimata lapse ja tema isa vahelisele suhtele, kui isa elab taotluse saajaks olevas liikmesriigis seaduslikult?
               
            
         (1)  Euroopa Parlamendi ja nõukogu 26. juuni 2013. aasta määrus (EL) nr 604/2013, millega kehtestatakse kriteeriumid ja mehhanismid selle liikmesriigi määramiseks, kes vastutab mõnes liikmesriigis kolmanda riigi kodaniku või kodakondsuseta isiku esitatud rahvusvahelise kaitse taotluse läbivaatamise eest (ELT 2013, L 180, lk 31).